Diari Oficial de la Generalitat Valenciana


Sumari del DOGV 3724, del 05-04-2000 (2000/2614)

ACORD de 28 de març de 2000, del Govern Valencià, pel qual s'aprova la modificació de les tarifes que aplicaran els concessionaris del servei públic d'inspecció tècnica de vehicles a la Comunitat Valenciana.
---------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/a/2000/03/28/(1)/dof/vci/html**

### Dades del document

Número de DOGV
:   3724

Data del DOGV
:   05-04-2000

Secció del DOGV
:   I. DISPOSICIONS GENERALS

Número del document
:   2000/2614


Data del document
:   28-03-2000

Organisme emissor
:   Conselleria d'Indústria i Comerç

Tipus de document
:   Acord

Anàlisi jurídica

 Descriptors 

:   * Inspecció Tècnica de Vehicles
    * preu autoritzat
    * llista de preus
    * contaminació
    * legislació
    * inspecció tècnica

ACORD de 28 de març de 2000, del Govern Valencià, pel qual s'aprova la modificació de les tarifes que aplicaran els concessionaris del servei públic d'inspecció tècnica de vehicles a la Comunitat Valenciana. [2000/F2614]
  
El Govern Valencià, en la reunió del dia 28 de març de 2000, adoptà l'acord següent:
  
La clàusula 23 del plec de clàusules administratives particulars per a la contractació de l'explotació en règim de concessió administrativa del servei públic d'inspecció tècnica de vehicles a la Comunitat Valenciana estableix que el concessionari tindrà dret a percebre dels usuaris del servei els imports que es determinen en les tarifes corresponents i que inicialment seran les aprovades mitjançant l'Acord del Govern Valencià de 16 de maig de 1995 (DOGV núm. 2.516, de 26 de maig de 1995), modificat quant a segones i successives inspeccions derivades de defectes trobats en la primera inspecció pel d'1 d'abril de 1997 (DOGV 2.970, de 14 d'abril de 1997), i també que les esmentades tarifes estaran vigents mentre no siguen modificades o actualitzades pel Govern Valencià.
  
El temps transcorregut des de l'inici de l'aplicació de les mencionades tarifes, i també la necessitat d'adaptació a la normativa europea, aconsellen procedir-ne a la revisió.
  
En virtut d'això, a proposta del conseller d'Indústria i Comerç, el Govern Valencià
  
ACORDA
  
Primer
  
Aprovar la modificació de les tarifes que han d'aplicar els concessionaris del servei d'inspecció tècnica de vehicles a la Comunitat Valenciana, que s'estableixen en l'annex del present acord.
  
Segon
  
A l'efecte d'aplicació de les tarifes, s'utilitzarà la classificació de vehicles descrita en el Reglament General de Vehicles (Reial Decret 2.822/1998, de 23 de desembre).
  
Vehicles tipus 1: aquells la classificació dels quals comence per 0.
  
Vehicles tipus 2: aquells la classificació dels quals comence per 10, 11, 20, 24, 30, 31, 32, 40 o 41.
  
Vehicles tipus 3: aquells la classificació dels quals comence per 5.
  
Vehicles tipus 4: resta de classificacions.
  
Tercer
  
Les tarifes establides en el present acord inclouen la totalitat de les despeses imputables a la inspecció, excepte l'IVA i qualsevol altre tribut que hi siga d'aplicació, d'acord amb la normativa vigent.
  
Quart
  
Si la inspecció s'efectua a requeriment de l'autoritat competent per a això i el resultat és favorable, de conformitat amb el que s'ha disposat en l'article 3.2 del Reial Decret 2.042/1994, de 14 d'octubre, en relació amb el Reial Decret 1.987/1985, de 24 de setembre, no es generarà cap tarifa a càrrec del particular, sempre que el vehicle haguera passat les inspeccions periòdiques corresponents dins de termini.
  
Cinqué
  
Les tarifes aprovades seran d'aplicació a les inspeccions que s'efectuen a partir de l'1 de juny de 2000, i quedaran sense efecte, a partir de l'esmentada data, els acords del Govern Valencià de 16 de maig de 1995 i d'1 d'abril de 1997, pels quals es modificaven les tarifes de preus pels serveis d'inspecció tècnica de vehicles en l'àmbit territorial de la Comunitat Valenciana.
  
València, 28 de març de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
Annex
  
Quadre de tarifes 1. Inspeccions periòdiques i no periòdiques
  
Tipus de vehicles Tarifa
  
Vehicles tipus 1. 1.109 PTA
  
Vehicles tipus 2. 3.149 PTA
  
Vehicles tipus 3. 931 PTA
  
Vehicles tipus 4. 4.125 PTA
  
Quadre de tarifes 2. Prova de contaminants que s'ha de realitzar en cada inspecció. Prova exigida per la Directiva 92/55 CEE.
  
Als efectes del tipus de prova que s'ha de realitzar, s'utilitzarà la següent nomenclatura:
  
Tipus de motorització Abreviatura
  
Vehicle equipat amb motor de combustió interna d'encesa provocada, equipat amb sistema de control d'emissions. MEP (Cat)
  
Vehicle equipat amb motor de combustió interna d'encesa provocada, sense sistema de control d'emissions. MEP
  
Vehicle equipat amb motor de combustió interna d'encesa per compressió. MEC
  
Vehicle MEP (Cat) MEP MEC
  
Tipus 1 725 PTA 0 PTA 2.250 PTA
  
Tipus 2 725 PTA 0 PTA 2.250 PTA
  
Tipus 3 725 PTA 0 PTA 2.250 PTA
  
Tipus 4 725 PTA 0 PTA 3.300 PTA
  
Quadre de tarifes 3. Segones i successives inspeccions derivades de defectes trobats en la primera inspecció.
  
Tipus de vehicles Tarifa
  
Vehicles tipus 1. 832 PTA
  
Vehicles tipus 2. 2.362 PTA
  
Vehicles tipus 3. 698 PTA
  
Vehicles tipus 4. 3.094 PTA
  
- Inspecció periòdica: Quadre 1+Quadre 2.
  
- 2a i/o successives inspeccions periòdiques derivades de defectes trobats en la primera inspecció, sense prova de contaminants. Quadre 3.
  
- 2a i/o successives inspeccions periòdiques derivades de defectes trobats en la primera inspecció, amb prova de contaminants. Quadre 3+Quadre 2.
  
- 2a i/o successives inspeccions derivades de defectes trobats només en la prova de contaminants. Quadre 2.
  
- Inspecció no periòdica: Quadre 1+Quadre 2.
  
- 2a i/o successives inspeccions derivades de defectes trobats en la primera inspecció, sense prova de contaminants. Quadre 3.
  
- 2a i/o successives inspeccions derivades de defectes trobats en la primera inspecció, amb prova de contaminants. Quadre 3+Quadre 2.
  
- 2a i/o successives inspeccions derivades de defectes trobats només en la prova de contaminants. Quadre 2.
  
- Verificació d'aparells taxímetres i comptaquilòmetres: 1.330 PTA.
  
- 2a i/o successives verificacions d'aparells taxímetres i comptaquilòmetres. Gratuïta.
  
- Inspecció prèvia a la matriculació a Espanya de vehicles ja matriculats prèviament en un altre país: 9.270 PTA+Quadre 2.
  
- Inspecció a vehicles accidentats. Prova exigida en el punt 5 de l'article 6 del Reial Decret 2.042/1994. 15.000 PTA+tarifa d'inspecció periòdica.
  
- 2a i/o successives inspeccions derivades de qualsevol tipus de defectes trobats en la primera inspecció. 7.500 PTA.
  
- Inspeccions reglamentàries realitzades fora d'una estació ITV. 6.165 PTA+ tarifa d'inspecció corresponent.


Còpia Permalink ELI